**DĖL ROKIŠKIO RAJONO SAVIVALDYBĖS GERIAUSIŲ METŲ SPORTININKŲ APDOVANOJIMO TVARKOS APRAŠO PATVIRTINIMO**

2022 m. spalio 28 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 6 straipsnio 29 punktu, 16 straipsnio 2 dalies 17 punktu, Lietuvos Respublikos sporto įstatymo 8 straipsnio 1 dalimi ir 26 straipsniu, Rokiškio rajono savivaldybės taryba nusprendžia:

1. Patvirtinti Rokiškio rajono savivaldybės geriausių metų sportininkų apdovanojimo tvarkos aprašą (pridedama).

2. Rokiškio rajono savivaldybės geriausių metų sportininkų apdovanojimo tvarkos aprašą ir jo įgyvendinimo rezultatus skelbti savivaldybės interneto svetainėje [www.rokiskis.lt](http://www.rokiskis.lt).

3. Šį sprendimą skelbti Teisės aktų registre.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Diana Guzienė

Rokiškio rajono savivaldybės tarybai

**SPRENDIMO PROJEKTO ,,DĖL ROKIŠKIO RAJONO SAVIVALDYBĖS GERIAUSIŲ METŲ SPORTININKŲ APDOVANOJIMO TVARKOS APRAŠO PATVIRTINIMO“ AIŠKINAMASIS RAŠTAS**

**Parengto sprendimo projekto tikslai ir uždaviniai.**

Sprendimo projektu siūloma patvirtinti Rokiškio rajono savivaldybės geriausių metų sportininkų apdovanojimo tvarkos aprašą (toliau – Aprašas).

**Šiuo metu esantis teisinis reglamentavimas.** Lietuvos Respublikos sporto įstatymas.

**Sprendimo projekto esmė.**

Vadovaudamasi Lietuvos Respublikos sporto įstatymo 8 straipsnio 1 dalimi Savivaldybės taryba atsižvelgdama į Nacionaliniame pažangos plane nustatytus sporto politikos strateginius tikslus ir (arba) pažangos uždavinius, švietimo, mokslo ir sporto ministro patvirtintą strateginių sporto šakų sąrašą, vietos bendruomenės poreikius, suplanuoja savivaldybės sporto plėtros priemones, nustato savivaldybės biudžeto lėšomis finansuotinas sporto sritis, skatina viešojo ir privataus sektorių partnerystę sporto srityje, programų pagrindu finansuoja ir kitaip prisideda prie savivaldybės teritorijoje veiklą vykdančiųsporto srityje veikiančių fizinių ir juridinių asmenų veiklos. Vadovaudamasi Lietuvos Respublikos sporto įstatymo 26 straipsniu Rokiškio rajono savivaldybė turi teisę steigti apdovanojimus už asmenų nuopelnus sportui iš Rokiškio rajono savivaldybės biudžeto, nuspręsdama, kokie fiziniai ir juridiniai asmenys turi teisę gauti šiuos apdovanojimus, nustatydama apdovanojimo tvarką. Rokiškio rajono savivaldybės geriausių metų sportininkų apdovanojimai bus organizuojami kiekvienais metais, siekiant išaiškinti, paskatinti ir pagerbti geriausius praėjusių metų Savivaldybės sportininkus, sporto komandas, klubus, trenerius, sporto vadybininkus/ organizatorius, fizinio ugdymo mokytojus, sporto rėmėjus bei skatinti gerinti sportininkų meistriškumą ir diegti sporto inovacijas. Aprašo projektui pritarta Rokiškio rajono savivaldybės sporto ir sveikatinimo tarybos 2022 m. spalio 6 d. posėdyje.

**Laukiami rezultatai:**

Rokiškio rajono savivaldybės taryba norminiu teisės aktu nustatys Rokiškio rajono savivaldybės geriausių metų sportininkų apdovanojimo, kandidatų teikimo, nugalėtojų nustatymo, apdovanojimų ir jų įteikimo tvarką.

**Finansavimo šaltiniai ir lėšų poreikis**. Finansavimo šaltinis – savivaldybės biudžeto lėšos, skirtos 3 programai ,,Kultūros, sporto, bendruomenės, vaikų ir jaunimo gyvenimo aktyvinimas“. Sprendimui įgyvendinti 2022 m. reikės papildomų savivaldybės biudžeto lėšų – 3500,00 eurų.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akto antikorupcinis vertinimas atliktas, parengta pažyma.

Švietimo ir sporto skyriaus vyriausioji specialistė Diana Guzienė